Tremaktspakten

Tremaktspakten var en pakt mellom Japan, Italia og Tyskland som ble undertegnet i Berlin 27. september 1940. Denne aksen «Berlin-Roma-Tokyo» gjorde at alliansen gikk under navnet «Aksemaktene».

 Bakgrunn 
Traktaten ble undertegnet i Berlin, 27. september 1940, av Tyskland ved Adolf Hitler, Kongedømmet Italia ved utenriksminister Galeazzo Ciano og Japan ved ambassadør Saburo Kurusu.Kershaw 2009, s. 158 Det sentrale i pakten var dette punktet:

Pakten supplerte de to tidligere avtalene fra 1936, den tysk-japanske avtalen og Antikominternpakten.

Avtalen var rettet mot USA, og Japan håpet den ville virke avskrekkende, og derved unngå en krig med USA. Virkningen ble den motsatte, internt i den amerikanske administrasjonen styrket tremaktspakten de som ønsket en hardere linje overfor Japans aggressive fremferd i Øst-Asia.Kershaw 2009, s. 158–159

Tremaktspakten fikk senere tilslutning fra Ungarn (20. november 1940), Kongedømmet Romania (23. november 1940), Republikken Slovakia (24. november 1940), Bulgaria (1. mars 1941), Kongeriket Jugoslavia (25. mars 1941) og Kroatia (15. juni 1941).

 Referanser 

 Kilder 

 Kershaw, Ian: Skjebnevalg : ti beslutninger som endret verden, 1940-1941, Historie & kultur 2009, ISBN 978-82-92870-17-4

Kategori:Andre verdenskrig
Kategori:1940 i Japan
Kategori:1940 i Italia
Kategori:1940 i Tyskland
Kategori:Militære allianser
Kategori:Militære allianser på 1900-tallet
Kategori:Traktater av 1940